**ПРЕДУЗЕЋЕ ЗА ПОШТАНСКИ САОБРАЋАЈ**

**РЕПУБЛИКЕ СРПСКЕ А.Д. БАЊА ЛУКА**

* **НАДЗОРНИ ОДБОР-**

**Број: 1.-1629/24**

**Дана: 25.04.2024. год.**

**И З В Ј Е Ш Т А Ј**

**О РАДУ НАДЗОРНОГ ОДБОРА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА СА МИШЉЕЊЕМ О ПОСЛОВАЊУ И ГОДИШЊЕМ ОБРАЧУНУ ЗА 2023.ГОДИНУ**

**Бањалука, април 2024.године**

На основу члана 12. став 1. тачка г) Статута Предузећа за поштански саобраћај Републике Српске а.д. Бања Лука, Надзорни одбор Предузећа је на својој 18. редовној сједници одржаној „телефонским путем“ дана 25.04.2024. године, утврдио коначан текст и подноси Скупштини акционара Предузећа:

**И З В Ј Е Ш Т А Ј**

**О РАДУ НАДЗОРНОГ ОДБОРА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА СА МИШЉЕЊЕМ О ПОСЛОВАЊУ И ГОДИШЊЕМ ОБРАЧУНУ ЗА 2023.ГОДИНУ**

Констатује се да је Надзорни одбор Предузећа за поштански саобраћај Републике Српске а.д. Бања Лука вршио своју функцију у 2023.години **у сљедећем саставу**:

1. Одлуком Скупштине акционара бр.1.-1901-3/21од 09.07.2021.године коначно је именован Надзорни одбор Предузећа за поштански саобраћај РС, а.д. Бања Лука, на период од четири године, односно од 09.07.2021.године до 08.07.2025.године, у сљедећем саставу:

* **Марко Михајловић, дипломирани инжењер електротехнике и рачунарства, специјалиста, из Бијељине,**
* **Невен Станић, магистар међународних односа из Бањалуке,**
* **Драгана Дубајић, мастер инжењер електротехнике и рачунарства из Бијељине,**
* **Борис Дмитрашиновић, дипломирани економиста из Бањалуке и**
* **Александар Врховац, мастер права из Бања Луке.**

Марко Михајловић је изабран за предсједника Надзорног одбора Предузећа, а Невен Станић за замјеника.

**I НАДЛЕЖНОСТИ НАДЗОРНОГ ОДБОРА**

Надзорни одбор у 2023. години своју функцију у овом Предузећу остваривао у складу са Законом о привредним друштвима, Законом о јавним предузећима, подзаконским актима, Стандардима корпоративног управљања, Статутом и другим општим и појединачним актима Предузећа.

Законом о јавним предузећима («Службени гласник Републике Српске», бр.75/04 и 78/11) и Статутом Предузећа прописана је улога Надзорног одбора и његове надлежности како слиједи:

а) Надзире рад Управе;

б) Доноси Пословник о свом раду;

в) Предлаже Статут , Етички кодекс и друге акте Скупштини;

г) Сазива Скупштину акционара и утврђује приједлог дневног реда;

д) Утврђује приједлог одлука за Скупштину акционара и контролише

њихово спровођење;

ђ) Предлаже именовање и разрјешење чланова Одбора за ревизију;

е) Именује и разрјешава чланове Управе у складу са поступцима утврђеним Статутом и позитивним законским прописима ;

ж) Надзире Управу у спровођењу препорука датих од стране Одбора за ревизију, те вањског ревизора са специфицираним роковима;

з) Систематски надзире пословање и законитост пословања Предузећа;

и) Даје и опозива прокуру;

ј) Одобрава препоруке Одбора за ревизију о расподјели добити, те другим питањима;

к) Доноси смјернице о набавци и врши надзор над њиховим спровођењем;

л) Даје овлашћење за ограничене активности у складу са законом;

љ) Даје упутства директору за спровођење истраге у вези са учињеним неправилностима;

м) Доноси одлуке о инвестирању у складу са Законом и Статутом;

н) Даје приједлог Скупштини о оснивању нових предузећа;

њ) Даје приједлог Скупштини о пословној сарадњи и повезивању са другим предузећима;

о) Присуствује сједницама Скупштине акционара Предузећа уз учешће у расправи без права гласа;

п) Прегледа пословне књиге и исправе Предузећа;

р) Редовно извјештава Скупштину о свом раду;

с) Даје инструкције органима Предузећа ради отклањања неправилности у раду Предузећа;

т) Доноси Одлуку о прихватању стандарда корпоративног управљања;

ћ) Доноси Посебне услове за вршење поштанских услуга и Номенклатуру поштанских услуга - уз накнадно прибављену сагласност Министарства саобраћаја и веза и Цјеновник поштанских услуга , којим се уређује поштарина за резервисане поштанске услуге, на који даје сагласност Влада Републике Српске;

у) Усваја шестомјесечне финансијске извјештаје Предузећа;

f) Именује и разрјешава друга лица са посебним овлаштењима и одговорностима;

х) одлучује о стицању и располагању имовином (продаји, размјени, залогу или хипотеци, као и замјени за улог у другом привредном друштву), чија тржишна вриједност у тренутку доношења одлуке износи до 30% од књиговодствене вриједности имовине исказане у последњем годишњем билансу стања;

ц) доноси Одлуку о усвајању Извјештаја Централне пописне комисије, о извршеном попису као и о расходовању и продаји, те искњижавању основних средстава Предузећа предложених након пописа, чија тржишна вриједност износи мање од 30% од књиговодствене вриједности имовине исказане у последњем годишњем билансу стања ;

ч) одлучује о кредитном задужењу Предузећа, као и средствима обезбјеђења, у складу са финансијским могућностима Предузећа и планским актима Предузећа;

џ) доноси опште и појединачне акте Предузећа у оквиру своје надлежности;

ш) Обавља и друге послове утврђене законом , Статутом и актима Предузећа.

**Извршавајући своје надлежности, Надзорни одбор Предузећа је у току 2023. године одржао пет сједница (четири редовне и једна ванредна), али је Надзорни одбор значајан број одлука донио и „телефонским путем“ у складу са Пословником о раду Надзорног одбора, те је у свом раду донио:**

**-139 одлука,**

**-17 закључака,**

**- те 5 правилника.**

Чланови Надзорног одбора су активно и ефикасно учествовали у раду Надзорног одбора и своје дужности и обавезе испуњавали у најбољем интересу за Предузеће и акционаре Предузећа, те су у испуњавању својих обавеза поступали уз дужну пажњу, стручно и савјесно, са пажњом доброг привредника.

**Одлуке и извјештаји које је разматрао и доносио Надзорни одбор из своје надлежности, доношени су из сљедећих области:**

-Разматрање ИЗВЈЕШТАЈА О ПОСЛОВАЊУ ПРЕДУЗЕЋА, те: ТРОМЈЕСЕЧНОГ, ШЕСТОМЈЕСЕЧНОГ И ДЕВЕТОМЈЕСЕЧНОГ ИЗВЈЕШТАЈА, на који начин је Надзорни одбор вршио увид у пословање Предузећа и надзор над радом Управе Предузећа.

-ИЗВЈЕШТАЈ НЕЗАВИСНОГ РЕВИЗОРА ПО ГОДИШЊЕМ ОБРАЧУНУ,

Надзорни одбор је прихватио Извјештај независног ревизора о ревизији финансијских извјештаја за претходну годину и исти прослиједио Скупштини акционара на усвајање.

-ИЗВЈЕШТАЈ О ГОДИШЊЕМ ПОПИСУ И ОДЛУКЕ О РАСХОДОВАЊУ СРЕДСТАВА

Надзорни одбор је усвојио Извјештај о редовном годишњем попису и одобрио расходовање и искњижавање основних средстава према приједлогу Централне пописне комисије.

-АНАЛИЗИРАЊЕ И УСВАЈАЊЕ ИЗВЈЕШТАЈА О ЈАВНИМ НАБАВКАМА САЧИЊЕНИХ ОД СТРАНЕ ИНТЕРНЕ РЕВИЗИЈЕ

Надзорни одбор је разматрао и усвојио извјештаје Одјељења за интерну ревизију о ревизији јавних набавки, гдје је констатовао да су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ и дефинисаним политикама и процедурама у усвојеним актима Предузећа.

Надзорни одбор је усвојио и друге достављене извјештаје Одјељења за интерну ревизију у складу са Планом рада Одјељења интерне ревизије за 2023.годину, те редовно прати реализацију датих препорука кроз усвајање извјештаја о накнадним прегледима.

Надзорни одбор је такође упознат са Извјештајем о интерној ревизији и контроли у јавним предузећима из децембра 2022.године, који је сачинила Главна служба за ревизију јавног сектора Републике Српске у оквиру редовне контроле интерне ревизије.

-ОДЛУКE О ОДОБРЕЊУ НОВЧАНИХ СРЕДСТВА ЗА РЕАЛИЗАЦИЈУ ИНВЕСТИЦИЈА И НАБАВКУ ОСНОВНИХ СРЕДСТВА У СКЛАДУ СА ПЛАНОМ ПОСЛОВАЊА И ПРОГРАМОМ ИНВЕСТИЦИЈА

Надзорни одбор је одобрио новчана средстава за реализацију инвестиционих активности и набавку основних средстава у складу са планским актима и потребама Предузећа, те је пратио реализацију Програма инвестиција кроз извјештаје које сачињава Област за инвестиције и набавку.

-ДОНОШЕЊЕ ПРОГРАМА ИЗДАВАЊА ПОШТАНСКИХ МАРАКА И ДРУГИХ ОПШТИХ АКАТА

Надзорни одбор је донио Програм издавања поштанских марака за 2024.годину, Одлуку о измјенама и допунама Смјерница о набавкама Предузећа, Правилник о измјенама и допунама Правилника о јавним набавкама Предузећа, Правилник о дисциплинској одговорности лица са посебним овлашћењима, Правилник о измјенама и допунама Правилника о употреби печата, Правилник о измјенама и допунама Правилника о заштити на раду, нови Правилник о заштити од пожара у Предузећу,Одлуку о измјени Номенклатуре поштанских услуга Предузећа за поштански саобраћај Републике Српске а.д. Бања Лука, као и утврђивање приједлога новог Статута Предузећа (који је усвојен од стране Скупштине акционара Предузећа) и приједлога новог Пословника о раду Скупштине акционара Предузећа (који је усвојен од стране Скупштине акционара Предузећа).

-ДОНОШЕЊЕ ОДЛУКА О ИЗМЈЕНАМА ЦЈЕНОВНИКА УСЛУГА ПРЕДУЗЕЋА

Назорни одбор је на приједлог Управе Предузећа донио одређен број одлука о измјенама и допунама Цјеновника услуга Пошта Српске који је у примјени од 01.10.2022.године, а на основу анализа сачињених од стране стручних служби и праћења кретања на тржишту.

- ДОНОШЕЊЕ ОДЛУКА О САЗИВАЊУ СКУПШТИНЕ АКЦИОНАРА ПРЕДУЗЕЋА:

Надзорни одбор је на основу прописаних належности, у 2023.години сазвао три скупштине акционара Предузећа, од којих је једна годишња и двије ванредне скупштине.

**Од донесених појединачних одлука и закључака, издвајају се сљедеће:**

**-Одлука од 20.04.2023.године** – којом је одобрена продаја непокретности Предузећа под називом - Планинарски дом ДОБРЕ ВОДЕ- Требевић (девастирани објекат), укупне корисне површине од 511,00 м2, као посјед Предузећа за поштански саобраћај РС а.д. Бања Лука, са дијелом 1/1,

**-Одлука од 20.04.2023.године** – којом је одобрена продаја непокретности Предузећа - земљиште на Шибовима**,** у улици Франца Шуберта, код кућног броја 280, Бања Лука, укупне површине 239,00 м2, као својина Предузећа за поштански саобраћај Републике Српске а.д. Бања Лука, са дијелом 1/1,

**-Одлука од 12.04.2023.године,** којом је одобренокредитно задужење Предузећа код одабране банке, кроз „оverdraft“ кредит (дозвољени минус) у укупном износу од 4.000.000,00 КМ, који ће се реализовати у два дијела у току 2023.године (по 2.000.000,00 КМ) како би се постигла боља искориштеност новчаних средстава и обезбиједила ликвидност пословања (у складу са Планом рада и пословања Предузећа),

-**Одлука од 16.08.2023.године**, којом је одобрена продаја непокретности Предузећа - пословни објекат са припадајућим земљиштем у Добоју (зграда бр. 2), улица Светог Саве број 4, спратност: По+Пр+2, са правом својине Предузећа за поштански саобраћај Републике Српске а.д. Бања Лука, са дијелом 1/1,

**-Одлука од 16.08.2023.године**, којом је одобрено кредитно задужење Предузећа код одабране банке у износу од 5,5 милиона КМ, у сврху куповине објеката и земљишта који се налазе уз магистрални пут Бања Лука – Градишка, у мјесту Гламочани, Град Лакташи (поштанско-логистички центар Гламочани),а у складу са Програмом инвестиција за период 2023 – 2025 године и Планом рада и пословања предузећа за период 2023 – 2025 године,

**- Одлука од 16.08.2023.године**,којом је Миладин Радовић, дипломирани инжењер саобраћаја из Братунца, именован за директора Предузећа запоштански саобраћај Републике Српске а.д. Бањалука,на период од четири године,

**- Одлука од 13.10.2023.године,** којом је одобрено кредитно задужење Предузећа кроз закључење Уговора о овердрафт кредиту са „НЛБ банком“ а.д. Бања Лука, у износу од 600.000,00 КМ, са роком важења до 15.02.2024.године и каматном стопом од 0,5% годишње на износ искориштених кредитних средтава, према Понуди „НЛБ банке“ а.д. Бања Лука од 24.07.2023.године, у сврху брже реализације налога-уплата корисника услуга примљених на шалтерима Пошта Српске за „НЛБ банку“ а.д. Бања Лука (у складу са Планом рада и пословања Предузећа).

**Надзорни одбор је учествовао у праћењу резултата пословања Предузећа, кроз разматрaње кварталних, полугодишњих и годишњих извјештаја о пословању.**

**Надзорни одбор је на свакој сједници тражио од Управе Предузећа подношење извјештаја о реализацији донесених одлука, закључака и рјешења са претходне сједнице Надзорног одбора.**

**III САРАДЊА НАДЗОРНОГ ОДБОРА И РЕСОРНОГ МИНИСТАРСТВА САОБРАЋАЈА И ВЕЗА РЕПУБЛИКЕ СРПСКЕ**

Сарадња Надзорног одбора са Министарством саобраћаја и веза Републике Српске у току 2023. године се одвијала континуирано у правцу испуњавања заједничке законске обавезе у надзору законитости рада и пословања овог Предузећа.

**IV САРАДЊА НАДЗОРНОГ ОДБОРА И УПРАВЕ ПРЕДУЗЕЋА**

Надзорни одбор и Управа Предузећа су предузимали заједничке активности на провођењу усвојене пословне политике и планских аката Предузећа, која ће осигурати успјешно функционисање Пошта Српске, остварење што бољих пословних резултата кроз повећање прихода уз смањење расхода и што боље позиционирање овог предузећа како у земљи тако и у региону, као и повећању квалитета услуга и задовољства корисника, те обезбјеђењу услова за конкурентност овог предузећа са другим поштанским оператерима.

**V**  **МИШЉЕЊЕ О ПОСЛОВАЊУ И ГОДИШЊЕМ ОБРАЧУНУ ЗА 2023. ГОДИНУ**

На основу Извјештаја независног ревизора о извршеној ревизији финансијских извјештаја Предузећа за 2023.годину, Извјештаја о годишњем обрачуну (финансијског обрачуна) за 2023. годину и Извјештаја о пословању Предузећа за 2023.годину, имајући у виду услове у којима је Предузеће пословало у 2023.години и кретања у привреди уопште изазвана сталним повећањем цијена робе, услуга и радова на тржишту, **Надзорни одбор даје позитивно мишљење о пословању и годишњем обрачуну „Пошта Српске“ за 2023. годину**.

Предсједник Надзорног одбора

Марко Михајловић