ПРЕДУЗЕЋЕ ЗА ПОШТАНСКИ САОБРАЋАЈ

РЕПУБЛИКЕ СРПСКЕ А.Д. БАЊА ЛУКА

- ОДБОР ЗА РЕВИЗИЈУ -

Број: 1.- 1495/24.

Дана: 19.04.2024. године

На основу члана 26. став 1. тачка к. Закона о јавним предузећима («Службени гласник Републике Српске», бр. 75/04 и 78/11), члана 65. став 3. тачка к. СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА, Одбор за ревизију Предузећа, Скупштини акционара Предузећа п о д н о с и:

**И З В Ј Е Ш Т А Ј О РАДУ**

**Одбора за ревизију Предузећа за 2023. годину са мишљењем о пословању и годишњем обрачуну за 2023. годину**

Одбор за ревизију Предузећа је конституисан на конститутивној сједници одржаној 13.02.2023. и то у сљедећем саставу:

1. Весна Петковић, дипломирани економиста из Бања Луке,

2. Јелена Зорић, дипломирани економиста из Бања Луке и

3. Игор Предојевић, дипломирани економиста из Бања Луке.

Члан Одбора за ревизију Игор Предојевић, изабран jе за предсједника Одбора за ревизију, док је члан Одбора за ревизију Јелена Зорић, изабрана за замјеника предсједника Одбора за ревизију.

Одбор за ревизију Предузећа у 2023. години одржао 5 (пет) редовних сједница, на којим је укупно разматрано 42 тачакe дневног реда и на којима је донесено 25 (двадестпет) препорука, 6 (шест) одлука и 2 (два) закључка од стране Одбора за ревизију везано за наведене тачке дневног реда.

Одбор за ревизију је, у складу са својим овлашћењима, у 2023. години свој рад усмјерио на сљедеће области:

* Разматрање извјештаја о извршеном редовном годишњем попису;
* Разматрање извјештаја о интерној ревизији и контроли у јавним предузећима из децембра 2022.године, који је сачинила Главна служба за ревизију јавног сектора Републике Српске;
* Разматрање нацрта извјештаја о извршеној ревизији финансијских извјештаја за 2022. годину збор и разматрање извјештаја екстерног ревизора;
* Разматрање прегледа закључених уговора о јавним набавкама и одабир уговора за које ће се извршити ревизија поступка јавне набавке;
* Усвајање годишње студије и плана ризика Одјељења за интерну ревизију Предузећа те надзор над спровођењем истих;
* Разматрање извјештаја о годишњем обрачуну у Предузећу за 2022. годину (финансијски извјештај/биланси стања и успјеха);
* Разматрање извјештаја Одјељења за интерну ревизију о ревизији јавних набавки у Предузећу;
* Разматрање извјештаја о пословању Предузећа за 2022. годину и извјештаја о извршењу програма инвестиција за 2022. годину;
* Утврђивање извјештаја о раду Одбора за ревизију за 2022. годину за Надзорни одбор Предузећа;
* Утврђивање извјештаја о раду Одбора за ревизију за 2022. годину, са мишљењем о финансијском пословању Предузећа и извјештаја о уговорима закљученим између Предузећа и повезаних лица за 2022.годину;
* Разматрање извјештаја о пословању Предузећа за период I- III 2023.године;
* Разматрање приједлога и доношење Одлуке о измјени Пословника о раду Одбора за ревизију Предузећа;
* Разматрање извјештаја Одјељења интерне ревизије о накнадном прегледу провођења
* препорука из извјештаја интерне ревизије;
* Разматрање извјештаја Одјељења интерне ревизије о ревизији процеса;
* Доношење одлуке којом се прихвата записник о оцјени понуда и препорука комисије за јавне набавке у предмету јавне набавке „Ревизија финансијских извјештаја за 2023. годину за именовање за независног (вањског) ревизора у Предузећу;
* Разматрање извјештаја о пословању Предузећа за период I-VI 2023.године и извјештаја о извршењу програма инвестиција за период I- VI 2023.године;
* Разматрање нацрта ребаланса плана рада и пословања Предузећа за 2023.годину и ребаланса програма инвестиција Предузећа за 2023. годину;
* Давање мишљења Одбора за ревизију везано за проведену процедуру потписивања уговора за куповину објекта и земљишта за потребе Сортинг центра Бања Лука, у складу са закључком Надзорног одбора Предузећа.

На сједницама су редовно разматрани и усвајани записници са претходних сједница као и извјештаји о реализацији препорука.

Сједнице су одржане у сљедећим периодима (хронолошким редом):

**1. I редовна сједница Одбора за ревизију одржана 20.03.2023. године**

Д Н Е В Н И Р Е Д

1. Разматрање и усвајање Записника са Конститутивне сједнице Одбора за ревизију, одржане „телефонским путем“ дана 13.02.2023.године*,*
2. Разматрање усмене информације о реализацији донесених препорука са претходне

сједнице,

1. Разматрање Извјештаја о извршеном редовном годишњем попису на дан

31.12.2022.године,

1. Разматрање Извјештаја о интерној ревизији и контроли у јавним предузећима из децембра 2022.године, који је сачинила Главна служба за ревизију јавног сектора Републике Српске,
2. Разматрање сљедећих аката Одјељења интерне ревизије Предузећа:

* Годишњи извјештај о раду интерне ревизије за 2022.годину,
* Оквирни стратешки план Одјељења за период 2023-2025.година,
* Годишњи план ревизије за 2023.годину и
* Годишња студија ризика за 2023.годину

1. Разматрање Извјештаја Одјељења за интерну ревизију о ревизији јавних набавки у

Предузећу за период 01.04. – 30.06.2022.године,

1. Разматрање Извјештаја Одјељења за интерну ревизију о ревизији јавних набавки у

Предузећу за период 01.07. – 30.09.2022.године,

1. Разматрање Извјештаја Одјељења за интерну ревизију о ревизији реализације уговора о јавним набавкама у Предузећу,
2. Разматрање Прегледа закључених уговора о јавним набавкама у периоду 01.10.-31.12.2022.године и одабир уговора за које ће се извршити ревизија поступка јавне набавке,

Све наведене тачке везане за горенаведене извјештаје и акте су усвојене од стране Одбора за ревизију уз сљедеће дате препоруке:

1. Констатује се да је Одбор за ревизију Предузећа разматрао Извјештај Централне комисије за попис о извршеном редовном годишњем попису на дан 31.12.2022. године. Одбор за ревизију Предузећа је мишљења да је попис у Предузећу извршен у складу са одредбама Правилника о рачуноводству и рачуноводственим политикама Предузећа, те одредбама Правилника о начину и роковима вршења пописа и усклађивања књиговодственог стања са стварним стањем. Препоручује се Надзорном одбору Предузећа да усвоји Извјештај Централне комисије за попис, о извршеном редовном годишњем попису на дан 31.12.2022. године, те да задужи Управу Предузећа, односно, Службу за књиговодство у Области за рачуноводство и финансије, да према предметном Извјештају предузме неопходне активности и изврши евидентирања у пословним књигама Предузећа.
2. Констатује се да је Одбор за ревизију Предузећа разматрао Извјештај Одјељења интерне ревизије о ревизији јавних набавки у Предузећу за период 01.04. - 30.06.2022.године, бр.1/2.8-3304/22 од 30.12.2022.године и да нема примједби на исти. Извјештај се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.
3. Констатује се да је Одбор за ревизију Предузећа разматрао Извјештај Одјељења интерне ревизије о ревизији јавних набавки у Предузећу за период 01.04.-30.06.2022.године, бр.1/2.8-3304/22 од 30.12.2022.године и да нема примједби на исти. Извјештај из тачке се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа
4. Констатује се да је Одбор за ревизију Предузећа разматрао Извјештај Одјељења интерне ревизије о ревизији јавних набавки у Предузећу за период 01.07.-30.09.2022.године, бр.1/2.8-4229/22 од 30.12.2022.године, те да нема примједби на исти. Извјештај се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.
5. Констатује се да је Одбор за ревизију Предузећа разматрао Извјештај о ревизији реализације уговора јавних набавки у Предузећу, који је сачинило Одјељење за интерну ревизију (бр. 1/2.8.-3663/22 од 30.12.2022. године) и да исти извјештај прихвата. Извјештај се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до реализације уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.
6. Констатује се да је Одбор за ревизију Предузећа разматрао Преглед закључених уговора о јавним набавкама у периоду 01.10.2022. године до 31.12.2022. године**,** који је доставила Управа Предузећа. Одбор за ревизију Предузећа задужује Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Израда акта о процјени ризика на радном мјесту и радној средини у Предузећу“,под редним бројем 41. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

Такође, на 1. сједници Одбор за ревизију је донио одлуку везану за разматрање аката Одјељења интерне ревизије:

1. Констатује се да је Одбор за ревизију Предузећа упознат са Извјештајем о интерној ревизији и контроли у јавним предузећима из децембра 2022.године, који је сачинила Главна служба за ревизију јавног сектора Републике Српске. Одбор за ревизију ће у наредном периоду утврдити одређене мјере у циљу провођења препорука Главне службе за ревизију јавног сектора Републике Српске, у дијелу Извјештаја који се односи на Одбор за ревизију. Констатује се да је Одбор за ревизију Предузећа упознат са актима које је припремило Одјељење за интерну ревизију (Годишњи извјештај о раду интерне ревизије за 2022.годину,Оквирни стратешки план Одјељења за период 2023 - 2025. година, Годишњи план ревизије за 2023.годину и Годишња студија ризика за 2023.годину) и Одбор за ревизију нема примједби на наведене акте.

**2. II редовна сједница Одбора за ревизију одржана 19.04.2023. године**

Д Н Е В Н И Р Е Д

1. Разматрање и усвајање Записника са 1. редовне сједнице Одбора за ревизију, одржане 03.03.2022.године,
2. Разматрање усмене информације о реализацији донесених препорука са претходне сједнице,
3. Разматрање нацрта Извјештаја о извршеној ревизији финансијских извјештаја за 2022. годину, сачињеног од стране вањског ревизора Grant Thornton а.д. Бања Лука,
4. Разматрање Извјештаја о годишњем обрачуну у Предузећу за 2022. годину (финансијски извјештај/биланси стања и успјеха),
5. Разматрање приједлога Одлуке Управе Предузећа о расподјели добити за 2022.годину и давање мишљења о истом приједлогу,
6. Разматрање Извјештаја о пословању Предузећа за 2022. годину,
7. Разматрање Извјештаја о извршењу Програма инвестиција за 2022. годину,
8. Разматрање Извјештаја Одјељења интерне ревизије о накнадном прегледу провођења препорука из Извјештаја интерне ревизије у предмету „Ревизија процеса обрачуна и исплате плата и других накнада у Предузећу“,
9. Разматрање Прегледа закључених уговора о јавним набавкама у периоду 01.01.-31.03.2023.године и одабир уговора за које ће се извршити ревизија поступка јавне набавке,
10. Утврђивање Извјештаја о раду Одбора за ревизију за 2022. годину за Надзорни одбор Предузећа, у складу са чланом 66.став 3.тачка е.Статута Предузећа (пречишћени текст),
11. Утврђивање Извјештаја о раду Одбора за ревизију за 2022. годину, са мишљењем о финансијском пословању Предузећа и Извјештаја о уговорима закљученим између Пошта Српске а.д Бања Лука и повезаних лица за 2022.годину, и достављање Скупштини акционара на усвајање,
12. Двије телефонске препоруке Одбора за ревизију од 11.04.2023.године, како слиједи:

* Препорука по Одлуци Управе Предузећа бр. 1.- 1015-1/23 од 29.03.2023.године којом је предложено Надзорном одбору да одобри кредитно задужење Предузећа код одабране банке, кроз „оverdraft“ кредит (дозвољени минус) у укупном износу од 4.000.000,00 КМ, који ће се реализовати у два дијела у току 2023.године (по 2.000.000,00 КМ) како би се постигла боља искориштеност новчаних средстава и
* Препорука по Одлуци Управе Предузећа бр. 1.-24-1/23 од 16.03.2023.године којом је предложено Надзорном одбору да да сагласност за кредитно задужење Предузећа кроз закључење Уговора о овердрафт кредиту са „НЛБ банком“ а.д. Бања Лука, у износу од 5.500.000,00 КМ, са роком враћања од 24 мјесеца и каматном стопом од 0,5% годишње на износ искориштеног кредита.

Све наведене тачке везане за горенаведене извјештаје и акте су усвојене од стране Одбора за ревизију уз следеће дате препоруке:

1. Констатује се да је Одбор за ревизију Предузећа разматрао нацрт Извјештаја о извршеној ревизији финансијских извјештаја за 2022. годину, који је сачињен од стране изабраног вањског ревизора „GrantThornton“ д.о.о. Бања Лука. Одбор за ревизију Предузећа нема примједби на достављени нацрт Извјештаја. Одбор за ревизију даје препоруку Надзорном одбору да коначан Извјештај о извршеној ревизији финансијских извјештаја за 2022. годину, који достави ревизор „GrantThornton“ д.о.о. Бања Лука у складу са нацртом предметног извјештаја, упути Скупштини акционара Предузећа на разматрање и усвајање.
2. Констатује се да је Одбор за ревизију Предузећа разматрао Извјештај о годишњем обрачуну (финансијски извјештај) у Предузећу за поштански саобраћај Републике Српске а.д. Бања Лука за 2022. годину, који је сачињен од стране Управе Предузећа, те да нема примједби на исти. Одбор за ревизију Предузећа препоручује Надзорном одбору Предузећа да исти извјештај упути Скупштини акционара Предузећа на разматрање и усвајање.
3. Даје се сагласност на Одлуку Управе Предузећа о приједлогу расподјеле добити Предузећа за 2022.годину бр. 1.-732-3-1/23 од 05.04.2023.године. Одбор за ревизију Предузећа даје препоруку Надзорном одбору Предузећа да према наведеној Одлуци Управе, утврди приједлог Одлуке о расподјели добити за 2022. годину, те исти упути Скупштини акционара Предузећа на разматрање и усвајање.
4. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за 2022. годину, достављен од стране Управе Предузећа, те да нема примједби на исти. Одбор за ревизију Предузећа препоручује Надзорном одбору Предузећа да Извјештај о пословању Предузећа за поштански саобраћај Републике Српске а.д. Бања Лука за 2022. годину, упути Скупштини акционара Предузећа на разматрање и усвајање.
5. Констатује се да је Одбор за ревизију Предузећа разматрао Извјештај о извршењу Програма инвестиција Предузећа за поштански саобраћај Републике Српске а.д. Бања Лука за 2022. годину, који је достављен од стране Управе Предузећа, те да нема примједби на исти. Одбор за ревизију препоручује Надзорном одбору Предузећа да предметни Извјештај о извршењу Програма инвестиција Предузећа за поштански саобраћај Републике Српске а.д. Бања Лука за 2022. годину упути Скупштини акционара Предузећа на разматрање и усвајање.
6. Констатује се да је Одбор за ревизију Предузећа разматрао Извјештај Одјељења интерне ревизије о накнадном прегледу провођења препорука из Извјештаја интерне ревизије у предмету „Ревизија процеса обрачуна и исплате плата и других накнада у Предузећу“, бр. 1/2.8-1686-1/22 од 24.02.2023.године. Извјештај из тачке I се просљеђује Надзорном одбору уз препоруку да исти Извјештај усвоји.
7. Констатује се да је Одбор за ревизију Предузећа разматрао Преглед закључених уговора о јавним набавкама у периоду 01.01.2023. године до 31.03.2023. године, који је доставила Управа Предузећа. Одбор за ревизију Предузећа задужује Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Набавка моторних возила“ ЛОТ 2 – Теретна возила“, под редним бројем 65. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

1. Констатује се да је Одбор за ревизију Предузећа разматрао Одлуку Управе Предузећа бр. 1.- 1015-1/23 од 29.03.2023.године којом се предлаже Надзорном одбору да одобри кредитно задужење Предузећа код одабране банке, кроз „оverdraft“ кредит (дозвољени минус) у укупном износу од 4.000.000,00 КМ, који ће се реализовати у два дијела у току 2023.године (по 2.000.000,00 КМ) како би се постигла боља искориштеност новчаних средстава. Констатује се да је предметно кредитно задужење Предузећа планирано Планом рада и пословања Предузећа за 2023.годину, који је усвојен од стране Скупштине акционара Предузећа, а реализација предметног кредита се врши у сврху превазилажења ситуације евентуалне отежане ликвидности Предузећа, имајући у виду поремећаје у новчаним токовима.

Одбор за ревизију Предузећа нема примједби на Одлуку Управе Предузећа бр. 1.- 1015-1/23 од 29.03.2023.године, те даје препоруку Надзорном одбору Предузећа да у овом предмету донесе одлуку у складу са приједлогом Управе.

1. Констатује се да је Одбор за ревизију Предузећа разматрао Одлуку Управе Предузећа бр. 1.-24-1/23 од 16.03.2023.године којом се предлаже Надзорном одбору да да сагласност за кредитно задужење Предузећа кроз закључење Уговора о овердрафт кредиту са „НЛБ банком“ а.д. Бања Лука, у износу од 5.500.000,00 КМ, са роком враћања од 24 мјесеца и каматном стопом од 0,5% годишње на износ искориштеног кредита. Констатује се да је предметно кредитно задужење Предузећа планирано Планом рада и пословања Предузећа за 2023.годину, који је усвојен од стране Скупштине акционара Предузећа, Средства од наведеног овердрафт кредита ће служити Поштама Српске за исплату пензија, на начин да Предузеће може преузети новац за исплату пензија у висини кредита, уколико средства за исплату не буду дозначена од стране Трезора РС у јутарњим часовима, чиме се повећава квалитет наше услуге, односно чиме се превазилази временска неусклађеност између дозначавања средстава од стране Трезора и почетка исплате пензија.

Одбор за ревизију Предузећа нема примједби на Одлуку Управе Предузећа Предузећа бр. 1.-24-1/23 од 16.03.2023.године, те даје препоруку Надзорном одбору Предузећа да у овом предмету донесе одлуку у складу са приједлогом Управе.

Такође, на 2. сједници Одбор за ревизију је донио одлуке везану за разматрање извјештаја Одбора за ревизију :

1. Одбор за ревизију Предузећа доставља Надзорном одбору Предузећа на разматрање и усвајање Извјештај о раду и одржаним састанцима Одбора за ревизију Предузећа за 2022.годину у складу са чланом 66. став 3. тачка e) Статута Предузећа.
2. Одбор за ревизију Предузећа доставља Извјештај о раду Одбора за ревизију са мишљењем о финансијском пословању и годишњем обрачуну Предузећа за 2022.годину, као и Извјештај о уговорима закљученим између Пошта Српске а.д Бања Лука и повезаних лица за 2022.годину, Надзорном одбору Предузећа на разматрање и Скупштини акционара на усвајање..

**3. III редовна сједница Одбора за ревизију одржана 16.06.2023. године**

Д Н Е В Н И Р Е Д

1. Разматрање и усвајање Записника са 2.редовне сједнице Одбора за ревизију, одржане дана 19.04.2023. године*,*
2. Разматрање усмене информације о реализацији донесених препорука са претходне сједнице,
3. Разматрање Извјештаја о пословању Предузећа за период I- III 2023.године,
4. Разматрање Извјештаја Одјељења интерне ревизије о ревизији јавних набавки за период 01.10.-31.12.2022.године,
5. Разматрање приједлога и доношење Одлуке о измјени Пословника о раду Одбора за ревизију Предузећа.

Све наведене тачке везане за горенаведене извјештаје и акте су усвојене од стране Одбора за ревизију уз следеће дате препоруке:

1. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за период I-III 2023. године, сачињен од стране Управе Предузећа. Одбор за ревизију Предузећа нема примједби на достављени Извјештај, те даје препоруку Надзорном одбору Предузећа, да исти усвоји.
2. Констатује се да је Одбор за ревизију Предузећа разматрао Извјештај Одјељења интерне ревизије о ревизији јавних набавки у Предузећу за период 01.10.-31.12.2022.године, бр.1/2.8-806/23 од 12.05.2023.године, те да нема примједби на исти.Извјештај из тачке I се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до закључења уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.

Такође, на 3. сједници Одбор за ревизију је донио одлуке везану за измјену и допуну Пословника о раду Одбора за ревизију Предузећа бр.1.-01-804/07 од 16.02.2007.године (2.измјена):

1. У Пословнику Одбора за ревизију Предузећа бр.1.-01-804/07 од 16.02.2007.године врше се сљедеће измјене и допуне:

* У члану 2. Пословника, послије став (1) додаје се став (2) који гласи:

„Одбор за ревизију је независно, стално тијело, изабрано независно од управе субјекта, а који се успоставља ради пружања савјета у области интерне ревизије“.

Напомена: у складу са чланом 47. Закона о систему интерних финансијских контрола у јавном сектору Републике Српске.

* Члан 6. став (1) Пословника се мијења и сада гласи:

„Одбор за ревизију је надлежан да:

а) Именује вањског ревизора;

б) Именује директора Одјељења за интерну ревизију на основу јавног

кокурса за избор најбоље квалификованог кандидата, уколико Главни ревизор није извршио именовање у складу са одредбама Закона о јавним предузећима;

в) Размотри Годишњу студију ризика и План ревизије у којима су приказане појединости у погледу ризичних подручја и ревизија која ће се извршити, те осигура да пријављена питања буду без одлагања и на одговарајући начин коригована;

г) Размотри Студију ризика из претходне одредбе и План ревизије у

споразуму са Главним ревизором по питању обраде, нарочито у случају када је Главни ревизор именовао директора Одјељења за Интерну ревизију Предузећа;

д) Осигура да Одјељење за Интерну ревизију изврши свој посао у складу са Планом ревизије;

ђ) Осигура да интерне контроле Предузећа буду адекватне и да функционишу како је предвиђено;

е) Поднесе Надзорном одбору сажете мјесечне извјештаје о својим састанцима сваког мјесеца;

ж)Консултује се са Главним ревизором у погледу независне ревизорскеорганизације или струковне стручне групе која врши стручно унутрашње струковно оцјењивање Одјељења за интерну ревизију, сваке двије до три године;

з) Осигура да Одјељење за интерну ревизију обавља своје обавезе у складу са Међународним ревизорским стандардима;

и) Даје подршку активностима интерне ревизије путем савјета о:

* структури јединице за интерну ревизију,
* именовању и разрјешењу руководиоца јединице за интерну ревизију,
* стратешком и годишњем плану јединице за интерну ревизију,
* годишњем извјештају јединице за интерну ревизију,
* извјештају о накнадном прегледу и
* извјештају о екстерном прегледу квалитета рада јединице за интерну ревизију;

ј) Разматра извјештаје Одјељења интерне ревизије и даје препоруке по извјештајима о ревизији;

к) Извјештава Надзорни одбор о реализацији препорука по извјештајима о ревизији;

л) Извјештава Скупштину Предузећа о рачуноводству, извјештајима и финансијском пословању Предузећа и његових повезаних предузећа;

љ) Изјашњава се о приједлогу одлуке о расподјели добити коју усваја Скупштина,

м) Извјештава о усклађености пословања Предузећа са законским и другим регулаторним захтјевима;

н) Врши оцјену докумената финансијског управљања и контроле и то кроз:

- разматрање полугодишњег извјештаја о спровођењу планираних активности о успостављању и развоју система финансијског управљања и контрола и

- разматрање годишњег извјештаја о спровођењу планираних активности у успостављању и развоју система финансијског управљања и контрола за претходну годину и план рада за текућу годину.“

њ) Доноси Пословник о свом раду;

о) Обавља и друге послове у складу са законом и подзаконским актима.

* У члану 6. Пословника, послије става (1), додају се став (2) и став (3) и гласе:

(2) Одбор за ревизију подноси извјештај на свакој годишњој Скупштини, а на ванредној сједници Скупштине када сматра да је извјештавање потребно или када то затражи Надзорни одбор.

(3) Одбор за ревизију доставља посебан извјештај Скупштини о уговорима закљученим између Предузећа и повезаних лица у смислу закона о јавним предузећима.

Напомена: у складу са чланом 47. Закона о систему интерних финансијских контрола у

јавном сектору Републике Српске и члана 26. Закона о јавним предузећима.

**4. IV редовна сједница Одбора за ревизију одржана 16.06.2023. године**

Д Н Е В Н И Р Е Д

1. Разматрање и усвајање Записника са 3.редовне сједнице Одбора за ревизију, одржане дана 16.06.2023. године*,*
2. Разматрање усмене информације о реализацији донесених препорука са претходне сједнице,
3. Разматрање Извјештаја Одјељења интерне ревизије о накнадном прегледу провођења

препорука из извјештаја интерне ревизије „Ревизија реализације уговора јавних

набавки у Предузећу“,

1. Разматрање Извјештаја Одјељења интерне ревизије о ревизији јавних набавки у

Предузећу за период 01.01.-31.03.2023.године,

1. Разматрање Извјештаја Одјељења интерне ревизије о ревизији процеса поступања са

поштанским пошиљкама у Пошти царињења,

1. Разматрање Прегледа закључених уговора о јавним набавкама у периоду 01.04.-30.06.2023.године и одабир уговора за које ће се извршити ревизија поступка јавне набавке,
2. Један телефонски Закључак Одбора за ревизију од 06.07.2023.године, како слиједи:

* Закључак којим се констатуједа је Одбор за ревизију упознат са Захтјевом за набавку у предмету „Ревизија финансијских извјештаја за 2023.годину“ бр.1-2500/23 од 05.07.2023.године, који је доставила Управа Предузећа ради консултације у вези са условима тендерске документације.

1. Један телефонски Закључак Одбора за ревизију од 27.07.2023.године, како слиједи:

* Закључак којим се констатуједа је Одбор за ревизију упознат са Извјештајем о провођењу планираних активности на успостављању и развоју система финансијског управљања и контроле у Предузећу за период 01.01.—30.06.2023.године, који је сачинила Служба за финансијско управљање и контролу.

1. Једна телефонска Одлука Одбора за ревизију од 11.08.2023.године, како слиједи:

* Одлука којом се прихвата Записник о оцјени понуда и препорука Комисије за јавне набавке број 1/2.9-2500-3/23 од 08.08.2023. године у предмету јавне набавке „Ревизија финансијских извјештаја за 2023. годину и Група понуђача - „Grand Thornton“ д.о.о. Бањалука (носилац групе) и “Marigold” д.о.о. Бања Лука (члан група) се именује за независног (вањског) ревизора у Предузећу за поштански саобраћај Републике Српске а.д. Бања Лука за пословну 2023. годину.

Све наведене тачке везане за горенаведене извјештаје и акте су усвојене од стране Одбора за ревизију уз сљедеће дате препоруке:

1. Констатује се да је Одбор за ревизију Предузећа разматрао Извјештај Одјељења интерне ревизије о накнадном прегледу провођења препорука из извјештаја интерне ревизије у предмету „Ревизија реализације уговора јавних набавки у Предузећу за поштански саобраћај Републике Српске а.д. Бања Лука“, бр. 1/2.8-3663-1/22 од 04.08.2023. године, те да нема примједби на исти. Констатује се да су све дате препоруке у наведеном предмету ревизије реализоване. Извјештај из тачке I се просљеђује Надзорном одбору Предузећа као информација о реализацији препорука по извјештајима о ревизији у складу са чланом 66. став 3. тачка ј. Статута Предузећа (пречишћени текст), уз препоруку да Надзорни одбор наведени Извјештај усвоји.
2. Констатује се да је Одбор за ревизију Предузећа разматрао Извјештај Одјељења интерне ревизије о ревизији јавних набавки у Предузећу за период 01.01. - 31.03.2023. године, бр.1/2.8-2172/23 од 01.08.2023.године, те да нема примједби на исти. Извјештај из тачке I се просљеђује Надзорном одбору уз препоруку да исти Извјештај усвоји, јер су комплетне процедуре везане за реализацију ревидираних јавних набавки, од подношења захтјева за набавку до закључења уговора, испоштоване и проведене у складу са Законом о јавним набавкама БиХ, дефинисаним политикама и процедурама дефинисаним у актима Предузећа.
3. Констатује се да је Одбор за ревизију Предузећа разматрао Извјештај о ревизији процеса поступања са поштанским пошиљкама у Пошти царињења (бр. 1/2.8.-1538/23 од 31.07.2023. године) који је сачинило Одјељење за интерну ревизију и да нема примједби на исти. Констатује се да је Одбор за ревизију Предузећа разматрао и Закључак Управе Предузећа бр. 1.-1538-1/23 од 09.08.2023.год, којим су прихваћене дате препоруке из предметног Извјештаја Одјељења интерене ревизије и дата одговарајућа задужења организационим дијеловима везано за реализацију препорука.

Одбор за ревизију просљеђује Надзорном одбору Извјештај о ревизији процеса поступања са поштанским пошиљкама у Пошти царињења, са препоруком да исти извјештај усвоји у цјелости.

1. Констатује се да је Одбор за ревизију Предузећа разматрао Преглед закључених уговора о јавним набавкама у периоду од 01.04.2023. године до 30.06.2023. године, који је доставила Управа Предузећа. Одбор за ревизију Предузећа задужује Одјељење за интерну ревизију Предузећа, да изврши контролу проведене процедуре у сљедећем поступку јавне набавке:

* „Набавка сандучића прве медицинске помоћи из резервних пуњења“, под редним бројем 52. Прегледа закључених уговора.

О извршеној контроли, Одјељење ће сачинити извјештај и исти доставити Одбору за ревизију на разматрање и давање евентуалних препорука, након чега ће исти бити прослијеђен Надзорном одбору на усвајање.

На 4. сједници Одбор за ревизију је донио и 2 закључка везана за:

1. Констатује се да је Одбор за ревизију упознат са Захтјевом за набавку у предмету „Ревизија финансијских извјештаја за 2023.годину“ бр.1-2500/23 од 05.07.2023.године, који је доставила Управа Предузећа ради консултације у вези са условима тендерске документације. Одбор за ревизију није имао примједби на наведени Захтјев за набавку.
2. Констатује се да је Одбор за ревизију упознат са Извјештајем о провођењу планираних активности на успостављању и развоју система финансијског управљања и контроле у Предузећу за период 01.01.—30.06.2023.године, који је сачинила Служба за финансијско управљање и контролу у складу са чланом 15. Закона о систему интерних финансијских контрола у јавном сектору Републике Српске („Службени гласник Републике Српске број: 91/16), те чланом 8. Правилника о садржају извјештаја и начину извјештавања о систему финансијског управљања и контрола („Службени гласник Републике Српске“ број: 1/22) и Стратегијом управљања ризицима Предузећа (бр.1.-4232-1/22 од 22.12.2022.године). Одбор за ревизију констатује да је предметни извјештај сачињен у законском року, те је нопходно исти до краја јуна текуће године доставити Централној јединици за хармонизацију Републике Српске. Одбор за ревизију није имао примједби на наведени извјештај.

Такође, на 4. сједници Одбор за ревизију је донио одлуку везану за о додјели уговора о именовању независног (вањског) ревизора и то:

1. Прихвата се Записник о оцјени понуда и препорука Комисије за јавне набавке број 1/2.9-2500-3/23 од 08.08.2023. године у предмету јавне набавке „Ревизија финансијских извјештаја за 2023. годину“, након проведеног отвореног поступка јавне набавке, покренутог у складу са чланом 25. ЗЈН БиХ. Група понуђача - „Grand Thornton“ д.о.о. Бањалука (носилац групе) и “Marigold“ д.о.о. Бања Лука (члан група) , именује се за независног (вањског) ревизора у Предузећу за поштански саобраћај Републике Српске а.д. Бања Лука, и вршиће ревизију финансијских извјештаја за пословну 2023. годину. Уговор се додјељује Групи понуђача - „Grand Thornton“ д.о.о. Бањалука (носилац групе) и „Мarigold” д.о.о. Бања Лука (члан група) , на основу члана 64. став (1) тачка б) ЗЈН БиХ, јер је овај понуђач понудио најнижу цијену понуде у износу од 13.335,00 КМ без ПДВ-а. Изабрани понуђач је дужан да, у року од 5 (пет) дана од дана достављања ове Одлуке, достави оригинале или овјерене копије документације из члана 45. тачка а), б), ц) и д) Закона о јавним набавкама БиХ, као и оригинал или овјерену копију правног акта о удруживању. Изабрани понуђач је дужан да, по склапању Уговора, достави тражену полису осигурања у складу са захтјевом из ТД. Ова одлука се објављује на интернет сајту Пошта Српске и истовремено се упућује свим понуђачима који су учествовали у поступку јавне набавке, у складу са чланом 70. став (6) ЗЈН БиХ. Приједлог уговора доставиће се на потпис изабраном понуђачу у складу са чл. 72. ЗЈН БиХ.

**5. V редовна сједница Одбора за ревизију одржана 27.09.2023. године**

Д Н Е В Н И Р Е Д

1. Разматрање и усвајање Записника са 4.редовне сједнице Одбора за ревизију, одржане дана 06.09.2023. године*,*
2. Разматрање усмене информације о реализацији донесених препорука са претходне сједнице,
3. Разматрање Извјештаја о пословању Предузећа за период I- VI 2023.године,
4. Разматрање Извјештаја о извршењу Програма инвестиција за период I- VI 2023.године,
5. Разматрање нацрта Ребаланса плана рада и пословања Предузећа за 2023.годину,
6. Разматрање нацрта Ребаланса програма инвестиција Предузећа за 2023.годину,
7. Једна телефонска Одлука Одбора за ревизију од 25.09.2023.године у предмету:

* Давање Мишљења Одбора за ревизију везано за проведену процедуру потписивања Уговора за куповину објекта и земљишта за потребе Сортинг центра Бања Лука, у складу са Закључком Надзорног одбора Предузећа бр.1.-2325-3/23-1 од 16.08.2023.године.

Све наведене тачке везане за горенаведене извјештаје и акте су усвојене од стране Одбора за ревизију уз сљедеће дате препоруке:

1. Констатује се да је Одбор за ревизију Предузећа разматрао Извјештај о пословању Предузећа за поштански саобраћај Републике Српске а.д. Бања Лука за период I-VI 2023. године, сачињен од стране Управе Предузећа. Одбор за ревизију Предузећа није имао примједби на достављени Извјештај, те је наведени Извјештај достављен Надзорном одбору Предузећа, са препоруком да исти усвоји.
2. Констатује се да је Одбор за ревизију Предузећа разматрао Извјештај о извршењу Програма инвестиција Предузећа за период I-VI 2023. године, сачињен од стране Управе Предузећа. Одбор за ревизију Предузећа није имао примједби на достављени Извјештај, те је наведени Извјештај доставио Надзорном одбору Предузећа, са препоруком да исти усвоји.
3. Констатује се да је Одбор за ревизију Предузећа разматрао нацрт Ребаланса плана рада и пословања Предузећа за поштански саобраћај Републике Српске а.д. Бања Лука за 2023. годину, који је сачињен од стране Управе Предузећа, те да није имао примједби на исти. Одбор за ревизију Предузећа препоручује Надзорном одбору Предузећа да, према достављеном нацрту, утврди приједлог Ребаланса плана рада и пословања Предузећа за 2023. годину, те исти упути Скупштини акционара Предузећа на разматрање и усвајање.
4. Констатује се да је Одбор за ревизију Предузећа разматрао нацрт Ребаланса програма инвестиција Предузећа за поштански саобраћај Републике Српске а.д. Бања Лука за 2023. годину, који је сачињен од стране Управе Предузећа, те да није имао примједби на исти. Одбор за ревизију Предузећа препоручује Надзорном одбору Предузећа да, према достављеном нацрту, утврди приједлог Ребаланса програма инвестиција Предузећа за 2023. годину, те исти упути Скупштини акционара Предузећа на разматрање и усвајање.

Такође, на 5. сједници Одбор за ревизију је донио одлуку везану за проведену процедуру потписивања Уговора за куповину објекта и земљишта за потребе Сортинг центра Бања Лука, у складу са Закључком Надзорног одбора Предузећа бр.1.-2325-3/23-1 од 16.08.2023.године и то:

1. Констатује се да је Одбор за ревизију Предузећа разматрао документацију коју је доставила Управа Предузећа у прилогу дописа бр 1.-2325-4/23 од 20.09.2023.године, а на основу Закључка Надзорног одбора Предузећа бр. 1. 2325-3/23-1 од 16.08.2023.године којим је обавезана Управа Предузећа да прије потписивања купопродајног уговора прибави мишљење Одбора за ревизију Предузећа о проведеној процедури везано за реализацију Одлуке Надзорног одбора бр. 1.-2325-2/23-1 од 16.08.2023. године, којом се одобрава кредитно задужење Предузећа за куповину објеката и земљишта за потребе Сортинг центра Бања Лука.

На основу достављене документације о проведеним процедурама за куповину земљишта и објекта за потребе Сортинг центра за Поште Српске а.д. Бања Лука, Одбор за ревизију је дао мишљење да је испоштована процедура до потписивања уговора о купопродаји поменутих непокретности, те да је иста процедура проведена у складу са законским и подзаконским прописима.

**Мишљење о пословању и годишњем обрачуну за 2023. годину**

Према Нацрту Извјештаја о пословању Предузећа за 2023.годину који је достављен Одбору за ревизију, заједно са пратећим обрасцима (Извјештај о финансијском положају на крају периода, Извјештај о укупном резултату у периоду, Извјештај о промјенама на капиталу, Извјештај о токовима готовине), Предузеће је остварило укупан приход у износу од 92.994.110 КМ и укупне расходе у износу од 90.559.487КМ.

Укупни приходи су већи за 20% или за 15.182.309 КМ у односу на претходну годину.

Пословни приходи су већи за 19% у односу на претходну годину, финансијски приходи су мањи за 8% у односу на претходну годину, остали приходи су већи за 104% у односу на претходну годину, итд.

Укупни расходи су већи за 19% или за 14.475.059 КМ у односу на претходну годину.

Пословни расходи су већи за 19% у односу на на претходну годину, финансијски расходи су већи за 28% у односу на претходну годину, остали расходи су мањи за 72% у односу на на претходну годину, итд.

У пословној 2023. години Предузеће је остварило нето добит у износу од 2.434.623 КМ, док је у 2022. години исказанa нето добит у износу од 1.727.373 КМ.

Остала добит утврђена директно у капиталу, по основу смањења ревалоризационих резерви на сталним средствима, исказана је у износу 514.525 КМ, тако да укупна добит у обрачунском периоду износи 2.949.148 КМ.

11.04.2024. године Управа предузећа донијела је Приједлог одлуке о расподјели добити за усвајање на Годишњој скупштини акционара Предузећа Број: 1.-1296-1/24 и то на сљедећи начин:

Остварену добит исказану у пословним књигама Предузећа за 2023.годину потребно је расподијелити како слиједи:

- Добитак пословања у Билансу успјеха у 2023.години 2.434.622,54 КМ

- Добитак евидентиран директно у капиталу 514.525,66 КМ

- Нето добитак са 31.12.2023. године 2.949.148,20 КМ

- Законске резерве за 2023.годину (5% добити) 147.457,41 КМ

- Нераспоређена добит текуће године 2.801.690,79 КМ

Преостали дио добити исказанa у финансијском извјештају Предузећа за 2023. годину у износу од 2.801.690,79 КМ остаће нераспоређено у 2023.години, а расподјела исте ће се вршити у наредном периоду на један од законом дозвољених начина.

Одбор за ревизију је на 9. редовној сједници која је одржана 19.04.2024. године, је дао сагласност на Одлуку Управе Предузећа о приједлогу расподјеле добити Предузећа за 2023.годину бр. 1.-1296-1/24 од 11.04.2024.године, те да се исти упути Скупштини акционара Предузећа на разматрање и усвајање.

Укупни физички обим услуга за пословну 2023. годину остварен је у обиму од 57.078.687 услуга. У односу на 2022. годину реализација физичког обима услуга мања је за 134.111 услугa. Укупни обим услуга по ребалансу за 2023. годину остварен је са 100%.

Поштанске услуге су у пословној 2023. години остварене у обиму од 30.081.328 услуга, те су забиљежиле смањење за 1.192 услугу у односу на 2022. годину. Ребаланс плана поштанских услуга остварен је са 98%.

Финансијске услуге су у посматраном периоду остварене у обиму од 19.129.148 услуга, те су оствариле повећање за 917.306 услуга или 5% више у односу на 2022. годину. Финансијске услуге по ребалансу за 2023. годину остварене су са 104%,

Остале услуге су у пословној 2023. години остварене у обиму 7.868.211 услуга, односно 1.050.225 услуга или 12% мање у односу на 2022. годину. Остале услуге по ребалансу за 2023. годину остварене су са 101%.

На дан 31.12.2023. године у билансу стања исказана је укупна актива у износу од 132.335.903 КМ, од чега билансна актива износи 91.475.790КМ са следећом структуром:

* Стална средства у износу од 75.905.108 КМ (нематеријална средства у износу од 1.496.248 КМ, некретнине, постројења, опрема у износу од 74.408.860 КМ),
* Текућа средства у износу од 15.570.682 КМ (залихе у износу 1.151.448 КМ, краткорочна потраживања у износу од 10.708.699 КМ, готовина у износу од 1.087.007 КМ, порез на додату вриједност у износу од 5.092 КМ и краткорочна разграничења у износу од 2.618.436 КМ).

На дан 31.12.2023. године у билансу стања исказана је укупна пасива у износу од 132.335.903 КМ, од чега билансна пасива износи 91.475.790 КМ са следећом структуром:

* Капитал Предузећа износи 67.657.466 КМ (основни капитал 38.754.233 КМ, резерве 581 КМ, ревалоризационе резерве у износу од 25.942.460 КМ, нераспоређена добит у износу од 2.960.192 КМ),
* Дугорочна резервисања у износу од 1.492.628 КМ, односе се на резервисања за накнаде и бенефиције запослених у износу од 653.778 КМ по МРС-19 и остала дугорочна резервисања – објекти у износу од 838.850 КМ),
* Дугорочне обавезе у износу од 4.752.231 КМ и односе се на дугорочне кредите у земљи и
* Разграничени приходи и примљене донације у износу од 69.272 КМ.

Краткорочне обавезе и краткорочна резервисања на дан 31.12.2023. године износе 17.504.193 КМ. Краткорочне обавезе чине финансијске обавезе у износу 4.304.378 КМ (обавезе по краткорочним кредитима, overdraft и остале обавезе по амортизованој вриједности), обавезе из пословања у износу 6.140.744 КМ (добављачи, примљени аванси, остале обавезе из пословања), обавезе за плате и накнаде плата у износу 5.487.786 КМ (бруто плата за децембар 2023. године), краткорочна разграничења у износу 1.321.870 КМ и остале обавезе у износу 249.415 КМ (обавезе за порез на додату вриједност, остале порезе и друге дажбине, порез на добит и остале обавезе).

Ванбилансна евиденција на дан 31.12.2023. године исказана је у износу од 40.860.113 КМ, а сачињава је:

* издате мјенице и гаранције у износу 17.174.022 КМ,
* хипотеке на имовину - издате у износу 8.635.078 КМ,
* залихе поштанских марака и филателије у износу од 7.403.747 КМ,
* туђа роба – административне таксе у износу 4.303.982 КМ,
* трансакциони рачуни преко којих Поште врше услуге за друга правна лица у износу 1.727.148 КМ,
* overdraft кредити НЛБ банке (за пензије и платни промет) у износу од 588.691 КМ,
* туђа роба која је предмет посредовања (картица допуне М:тел-а, допуне БХ Телекома, лутрије и телекард картица, роба Гатарића, My Book, Вигмелт и друга роба) у износу 493.986 КМ,
* потраживања за рефундацију боловања за која Фонд здравственог осигурања није издао рјешења у износу 246.873 КМ,
* примљене мјенице и гаранције у износу 286.587 КМ.

Укупни приливи готовине у периоду 01.01. – 31.12.2023. године износе 156.811.292 КМ, а укупни одливи готовине у периоду 01.01. – 31.12.2023. године износе 156.584.900 КМ. Готовина на почетку обрачунског периода износила је 860.783 КМ, готовина на крају обрачунског периода износи 1.087.007 КМ.

На дан 31.12.2023. године укупан број запослених у Предузећу износи 2.624 радника. Укупан број запослених у односу на 31.12.2022. године је већи за 124 радника, односно за 5%.

На дан 31.12.2023. године поштанске услуге пружане су непосредно путем 228 јединица поштанске мреже (колико је било у истом периоду 2022. године), односно 703 поштоноша и 638 шалтерских радника, чиме се постигло да пружање поштанских услуга буде омогућено у свим насељеним мјестима у Републици Српској.

Потешкоћe у пословању Предузећa за поштански саобраћај Републике Српске из претходних година настављене су и у посматраном периоду, отежана је наплата потраживања чиме се утиче на ликвидност Предузећа и могућност Предузећа да редовно измирује своје обавезе према добављачима.

Просјечна мјесечна нето плата по раднику у 2023. године износи 1.048 КМ. Просјечна нето плата са регресом и топлим оброком по раднику за 2023. године износи 1.304 КМ.

У 2023. години трошкови по основу плата, накнада плата и осталих личних примања остварени су у износу од 63.261.178 КМ. У однoсу на 2022. годину ови трошкови су већи за 10.840.163 КМ или за 21%.

На име осталих личних примања исплаћено је 13.824.553 КМ, а односи се на трошкове дневница у земљи, трошкова превоза радника на посао и са посла, паушал за мопеде, помоћ запосленима, накнада за топли оброк запослених, трошкови бруто накнада – регрес за годишњи одмор, трошкови за ДПФ на терет радника и на терет Послодавца, накнада синдикалним представницима, трошкови осталих личних примања - огрев, зимница и др.

Одбор за ревизију је на 4. сједници одржаној 16.06.2024. године је донио одлуку везану за о додјели уговора о именовању независног (вањског) ревизора и то групи понуђача - „Grand Thornton“ д.о.о. Бањалука (носилац групе) и „Мarigold” д.о.о. Бања Лука (члан група) , на основу члана 64. став (1) тачка б) ЗЈН БиХ, јер је овај понуђач понудио најнижу цијену понуде у износу од 13.335,00 КМ без ПДВ-а.

Независни ревизор („GrantThornton“ д.о.о. Бања Лука) је обавио ревизију приложених финансијских извјештаја Поште Српске а.д. Бања Лука који обухватају биланс стања на дан 31. децембра 2023. године и биланс успјеха, извјештај о осталом резултату, извјештај о промјенама на капиталу и биланс токова готовине за годину која се завршава на наведени датум и напомене уз финансијске извјештаје које укључују преглед значајних рачуноводствених политика. Ревизија је обављена у складу са Међународним рачуноводственим стандардима.

Независни ревизор („GrantThornton“ д.о.о.Бања Лука) је изразио мишљење да финансијски извјештаји приказују истинито и објективно, по свим материјално значајним аспектима, финансијски положај Поште Српске а.д. Бања Лука на дан 31. децембра 2023. године као и резултате његовог пословања и новчане токове за годину која се тада завршила, у складу са Међународним стандардима финансијског извјештавања преведеним и објављеним у Републици Српској.

Као кључно питање ревизије наведени су приходи од пружених услуга (приходи од пружених услуга на домаћем и иностраном тржишту у 2023. години, у износу од 86.743.812 KM).

Одбор за ревизију је на 9. редовној сједници која је одржана 19.04.2024. године, дао препоруку да Надзорни одбор прихвати Нацрт Извјештаја о пословању Предузећа за 2023. годину са пратећим обрасцима и нацрт Извјештаја независног ревизора и исте прослиједи Скупштини акционара на усвајање.

Дана: 19.04.2024. године

Предсједник Одбора за ревизију

Игор Предојевић, дипл.ецц

На основу члана 26. став 3.Закона о јавним предузећима («Службени гласник Републике Српске», бр. 75/04 и 78/11), Стандарда корпоративног управљања („Службени гласник Републике Српске“, број 117/11), члана 65. став 7.СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА, Одбор за ревизију Предузећа, Скупштини акционара Предузећа п о д н о с и

**ИЗВЈЕШТАЈ**

о уговорима закљученим између Предузећа и повезаних лица у 2023. години

У складу са Стандардом корпоративног управљања: 20.2, Одбор за ревизију Предузећа за поштански саобраћај Републике Српске А.Д. Бања Лука је затражио од надлежних стручних служби информације о уговорима склопљеним између Предузећа и повезаних лица у 2023. години.

Одјељење интерне ревизије, позивајући се на податке из Области правних, општих и послова људских ресурса Предузећа, је доставило информацију у којој је наведено да „Поште Српске“ а.д. Бања Лука немају закључених уговора, односно трансакција са повезаним лицима, које би довеле до сукоба интереса и онемогућиле нормално пословање Предузећа.

Дана: 19.04.2024. године

Предсједник Одбора за ревизију

Игор Предојевић, дипл.ецц

На основу члана 26. става 1. тачке љ. Закона о јавним предузећима («Службени гласник Републике Српске», бр. 75/04 и 78/11), члана 65. став 3. тачке љ. СТАТУТА ПРЕДУЗЕЋА ЗА ПОШТАНСКИ САОБРАЋАЈ РЕПУБЛИКЕ СРПСКЕ А.Д. БАЊА ЛУКА, Одбор за ревизију Предузећа, Скупштини акционара Предузећа п о д н о с и

**ИЗВЈЕШТАЈ**

о усклађености пословања Предузећа са законским и другим регулаторним захтјевима у 2023. години

Одбор за ревизију Предузећа за поштански саобраћај Републике Српске А.Д. Бања Лука на основу разматраних извјештаја у периоду 01.01.2023. до 31.12.2023. године, достављених Одбору за ревизију од стране Управе Предузећа, Одјељења интерне ревизије Предузећа и Вањског ревизора ( а који су наведени у Извјештају о раду Одбора за ревизију са мишљењем о финансијском пословању и годишњем обрачуну Предузећа за 2023.годину):

**-Даје мишљење да је Предузеће своје пословање у 2023.години вршило у складу са законским и другим регулаторним захтјевима**.

**Закључак Одбора за ревизију Предузећа:**

**-на основу добијених извјештаја у периоду 01.01.2023. до 31.12.2023. године од стране горе наведених органа, Одбор за ревизију у вршењу својих дужности није уочио неправилности које би се могле сматрати да пословање Предузећа није усклађено са законским прописима.**

Дана: 19.04.2024. године

Предсједник Одбора за ревизију

Игор Предојевић, дипл.ецц